Ферментиралите храни в ежедневното ни меню имат важна функция – това е лесен и достъпен начин да си набавим пробиотици. Знаете, че от тях зависи поддържането на баланса на микрофлората в червата. Ферментацията е процес, при който определени субстанции (захар, лактоза, въглехидрати) поставени в подходящите условия се разграждат с помощта на бактерии или други микроорганизми. Този процес увеличава съдържанието на ценни вещества в храните, които са подложени на него и ги прави по-лесно смилаеми и усвоими от нашия организъм.